Die paartjie wat al 18 jaar saam is, koer gereeld in die sosiale media oor hul liefde vir mekaar, maar dié boodskap was veral spesiaal.
“Ons het al vir 18 jaar die wêreld saam aangevat en vandag is ons 12de huweliksherdenking (ja, ons is so oud)!” skryf Christi op Instagram.
“Ons droom om byvoorbeeld saam oud te word, is stadig maar seker besig om waar te word. Jy is ’n seëning in God se koninkryk, ’n ware heer, ’n (agter geslote deure) komediant, ’n oorvloed van kennis en wysheid, ’n filantroop, talentvolle kunstenaar, gebore vermaaklikheidster, fenomenale voorsiener, verspotte, spelerige, maar baie gerespekteerde super-pa, en meerendeels ’n man van eer. Dankie dat jy my gekies het @nicopanagio,” skryf sy by ’n foto van hulle twee saam.